59α. ΑΠΟΦΑΣΗ ΥΠΟΥΡΓΟΥ ΕΘΝΙΚΗΣ ΟΙΚΟΝΟΜΙΑΣ ΚΑΙ ΓΕΩΡΓΙΑΣ Αριθ.51705 της 20/27 Φεβρ. 1991 (ΦΕΚ Β΄ 95) Καθορισμός των γεωργικών, δασικών, κτηνοτροφικών και αλιευτικών επιχειρήσεων (υδατοκαλλιεργειών) σύγχρονης τεχνολογίας, για την υπαγωγή τους στις διατάξεις του Νόμ. 1892/90. Έχοντας υπόψη: 1.Τις διατάξεις του Νόμ. 1892/90 «για τον εκσυγχρονισμό και την ανάπτυξη και άλλες διατάξεις» και ειδικότερα το άρθρ. 2 αυτού. 2.Το Νόμ. 1558/85 «Κυβέρνηση και Κυβερνητικά Όργανα». 3.Την απόφαση Υ-1201/5.10.90 (ΦΕΚ 636/ τ. Β΄/ 5.10.90) του Πρωθυπουργού «Καθορισμός αρμοδιοτήτων του Αναπληρωτή Υπουργού Εθνικής Οικονομίας Ευθύμιου Χριστοδούλου». 4.Τις προτάσεις των συναρμόδιων Υπηρεσιών του Υπουργείου Γεωργίας, αποφασίζουμε: Γεωργικές και Δασικές Επιχειρήσεις Άρθρ.1.-Υπάγονται στις διατάξεις του Νόμ. 1892/90 οι ακόλουθες επιχειρήσεις: 1.Επιχειρήσεις παραγωγής κηπευτικών ειδών, ανθοκομικών ειδών, φυτών εσωτερικού χώρου, δενδροκομικών ειδών, αναπαραγωγικού υλικού (φυτώρια), φυτών κηποτεχνίας - δασοπονίας και ξηρανθέμων, υπό την προϋπόθεση ότι διαθέτουν: «α. Αγελαδοτροφικές μονάδες κρεατοπαραγωγής καθώς και μονάδες πάχυνσης μοσχαριών.» Η περ. α αντικαταστάθηκε ως άνω από την παρ. 1 του άρθρ. 1 της με αριθ. 43327/14-25 Νοεμ.1994 (ΦΕΚ Β΄874) αποφ. Υπουργών Εθνικής Οικονομίας και Γεωργίας. β. Αυτοματοποιημένο σύστημα εξαερισμού και άρδευσης ή και θέρμανσης, λίπανσης, φύτευσης, σκίασης, θερμομόνωσης κ.λ.π. και γ. Ψυκτικούς χώρους, εξοπλισμό συσκευασίας, τυποποίησης, εμβολιασμού κ.λπ. Ορισμένες από τις εγκαταστάσεις αυτές μπορεί να παραλείπονται, εφόσον δεν κρίνονται απαραίτητες λόγω του μεγέθους της μονάδας. 2.Εργαστήρια ιστοκαλλιέργειας. 3.Επιχειρήσεις σποροπαραγωγής, υπό την προϋπόθεση ότι διαθέτουν σύγχρονο μηχανολογικό εξοπλισμό παραγωγής - επεξεργασίας και τυποποίησης πολλαπλασιαστικού υλικού. «4.Επιχειρήσεις παραγωγής μανιταριών». Η παρ. 4 προστέθηκε από το άρθρ. 1 της 34459/26 Αυγ.-30 Σεπτ. 1991 (ΦΕΚ Β΄ 800) απ. Υπ. Εθν. Οικον. και Γεωργίας. Κτηνοτροφικές Επιχειρήσεις Άρθρ.2.-1.Υπάγονται στις διατάξεις του Νόμ. 1892/90 οι ακόλουθες κτηνοτροφικές επιχειρήσεις: α)Αγελαδοτροφικές μονάδες κρεατοπαραγωγής. β)Μονάδες εκτροφής αιγοπροβάτων. γ)Μονάδες εκτροφής γουνοφόρων ζώων. δ)Μονάδες εκτροφής θηραμάτων. ε)Μονάδες εκτροφής νηκτικών πτηνών. «στ) Αγελαδοτροφικές μονάδες γαλακτοπαραγωγής εφόσον: i)η δυναμικότητά τους δεν υπερβαίνει τις εξήντα (60) αγελάδες προκειμένου για ατομικές επιχειρήσεις ή τις εκατόν  είκοσι (120) αγελάδες προκειμένου για εταιρείες και συνεταιρισμούς και ii) η επιχείρηση έχει εξασφαλίσει ατομική ποσόστωση γάλακτος. Οι περιορισμοί αυτοί δεν ισχύουν για επενδύσεις εκσυγχρονισμού.» Η περ. στ αντικαταστάθηκε ως άνω από την παρ. 2 του άρθρ. 1 της με αριθ. 43327/14-25 Νοεμ. 1994 (ΦΕΚ Β΄874) απ. Υπουργών Εθνικής Οικονομίας και Γεωργίας. ζ)Μονάδες εκτροφής χοίρων εφόσον η δυναμικότητά τους δεν υπερβαίνει τις 125 θέσεις χοιρομητέρων. Ο περιορισμός αυτός δεν ισχύει για επενδύσεις εκσυγχρονισμού. η)Πτηνοτροφικές μονάδες για την προστασία του περιβάλλοντος, τη βελτίωση των συνθηκών υγιεινής και καλής διαβίωσης των ζώων (εκσυγχρονισμός χωρίς αύξηση παραγωγής). «θ)Μονάδες Υποπαραγωγής.» Η περ. θ προστέθηκε με την παρ. 3 του άρθρ. 1 της με αριθ. 43327/14-25 Νοεμ. 1994 (ΦΕΚ Β΄874) απόφ. Υπουργών Εθνικής Οικονομίας και Γεωργίας. 2.Οι επιχειρήσεις της προηγούμενης παραγράφου πρέπει να διαθέτουν σύγχρονες εγκαταστάσεις και εξοπλισμό σύμφωνα με τις ζωοτεχνικές απαιτήσεις, να αξιοποιούν χονδροειδείς ζωοτροφές, να διαθέτουν συστήματα για την προστασία του περιβάλλοντος και να εφαρμόζουν συστήματα ορθολογιστικής διατροφής. Άρθρ.3.-1.Υπάγονται στις διατάξεις του Νόμ. 1892/90 οι ακόλουθες επιχειρήσεις υδατοκαλλιεργειών: α. Ιχθυογεννητικοί σταθμοί και γενικότερα σταθμοί τεχνητής αναπαραγωγής υδρόβιων οργανισμών εμπορικής σημασίας (ιχθύων – οστρακοειδών – μαλακοστράκων κ.λπ.). β. Μονάδες πάχυνσης εντατικής και ημιεντατικής μορφής της ως άνω κατηγορίας οργανισμών σε πλωτές εγκαταστάσεις ή χερσαίες δεξαμενές. (Αντί για τη σελ. 86,4041) Σελ.  86,4041(α) Τεύχος 1404 Σελ. 35 - 678 Κίνητρα Ιδιωτικών Επενδύσεων στην Περιφέρεια 13.Γ.β.59α 2.Οι επιχειρήσεις της προηγουμένης παραγράφου πρέπει: α.Να διαθέτουν εγκαταστάσεις σύμφωνες με τις απαιτήσεις της επιστήμης και της σύγχρονης τεχνολογίας, όσον αφορά την αναπαραγωγή, τη διατροφή και την ανάπτυξη του εκάστοτε καλλιεργούμενου είδους. β.Να πληρούν τις προδιαγραφές, τους όρους και τις προϋποθέσεις της αριθ. 213085/16.7.88 απόφασης του Υπουργείου Γεωργίας όπως αυτή ισχύει κάθε φορά. γ.Να διαθέτουν συστήματα προστασίας του περιβάλλοντος, στις μορφές της καλλιέργειας που επιβάλλεται. Άρθρ.4.-1.Η ισχύς της παρούσας απόφασης αρχίζει από τη δημοσίευσή της στην Εφημερίδα της Κυβέρνησης. 